Latvijas Universitātes

IEPIRKUMS

**“Telpu uzkopšanas un dežuranta pakalpojumi Latvijas Universitātes atpūtas un konferenču kompleksā “Ratnieki””**

**identifikācijas Nr. LU 2014/49\_I**

Rīgā, 2014.gada 7.novembrī

Iepirkumu komisijas atbildes uz ieinteresētā piegādātāja jautājumiem.

1. Jautājums

Jūs rakstāt, ka telpu uzkopšana jāveic saskaņā ar Pasūtītāja sagatavotu grafiku nākamajam mēnesim. Lūdzu paskaidrojiet, kas ir domāts ar šo grafiku.

Atbilde

Komplekss tiek izīrēts pasākumu organizēšanai (korporatīvie pasākumi, kāzas, sporta spēles, festivāli, konferences u.t.t.), provizoriskais pasākumu grafiks ir zināms atkarībā no noslēgtajiem līgumiem. Mēnesi uz priekšu tas ir apstiprināts par 90%. Šim grafikam tiek pieskaņoti iepirkumā paredzētie pakalpojumi.

1. Jautājums

Dežurantam jābūt tikai pēc Jūsu pieprasījuma vai arī jābūt visu laiku objektā? Vai katrai ēkai ir vajadzīgs savs dežurants? Vai arī uzkopšana notiek tikai tad, kad Jūs to pieprasat?

Atbilde

Dežuranta pakalpojumi ir pēc pieprasījuma, mēnesi uz priekšu saskaņojot, atkarībā no pasūtījumiem (pēc iepriekšējo gadu noslodzes, tas ir aptuveni 1500 stundas gadā). Ir paredzēts viens dežurants uz visām ēkām. Uzkopšana jāveic saskaņā ar tehnisko specifikāciju.

1. Jautājums

Vai logu tīrīšana, parketa un linoleja vaskošana ir jāiekļauj visu ēku telpu uzkopšanas izmaksās par vienu reizi?

Atbilde

Logu tīrīšana, parketa eļļošana un linoleja vaskošana ir jāiekļauj visu ēku telpu uzkopšanas izmaksās par vienu reizi ar biežumu, kas norādīts tehniskajā specifikācijā.

1. Jautājums

Lūdzu paskaidrojiet, kā tiek paredzēts nodarbināt darbiniekus?

Atbilde

Katrs darba devējs nodarbina savus darbiniekus atbilstoši saviem plāniem.

1. Jautājums

Sešu stundu laikā ir jāuzkopj tikai attiecīgā ēka vai arī viss komplekss?

Atbilde

Pakalpojumu sniedzējam ir jābūt resursiem, lai vajadzības gadījumā varētu uzkopt telpas, tajā skaitā pārklāt visas gultas visā kompleksā sešu stundu laikā.